Αγαπητά μας παιδιά, αγαπητοί γονείς,

Χριστός Ανέστη! Χρόνια πολλά!

Από τη Δευτέρα 10 Μαΐου 2021 ξεκινάει και πάλι η δια ζώσης διδασκαλία στο σχολείο μας με την πλήρη λειτουργία του Πρωινού και Ολοήμερου Προγράμματος.

**Σύμφωνα με την Κοινή Υπουργική Απόφαση, για την προσέλευση στο σχολείο απαιτείται υποχρεωτικά η διενέργεια αυτοδιαγνωστικού τεστ (self-test) ανίχνευσης της covid-19.**

Τα test θα τα παραλαμβάνουν οι γονείς σας από τα φαρμακεία με το ΑΜΚΑ ή τον ΠΑΜΚΑ (Προσωρινό Αριθμό Μητρώου Κοινωνικής Ασφάλισης) ή τον ΠΑΑΥΠΑ (Προσωρινό Αριθμό Ασφάλισης και Υγειονομικής Περίθαλψης Αλλοδαπού) και την επίδειξη της Αστυνομικής Ταυτότητας.

Το αποτέλεσμα του τεστ θα το καταχωρείτε στην ηλεκτρονική πλατφόρμα:

<http://self-testing.gov.gr>

στην οποία θα βρείτε και αναλυτικές οδηγίες για τον τρόπο διενέργειας του test.

Από αυτή την πλατφόρμα θα εκτυπώνετε τη **«Σχολική Κάρτα» με το αποτέλεσμα του τεστ** **την οποία θα έχετε μαζί σας όλη την εβδομάδα και θα την επιδεικνύετε στον εκπαιδευτικό του τμήματος σας τη Δευτέρα το πρωί κάθε εβδομάδας.**

***Σύμφωνα με την απόφαση απαιτείται η διενέργεια ενός (1) τεστ κάθε εβδομάδα που θα γίνεται κάθε Κυριακή βράδυ ή Δευτέρα πρωί πριν ξεκινήσετε για το σχολείο.***

Αν προσέλθετε στο σχολείο χωρίς να έχετε κάνει το τεστ και χωρίς να έχετε μαζί σας τη «Σχολική Κάρτα του αποτελέσματος», σύμφωνα με το νόμο, θα αποχωρείτε από το σχολείο με τη συνοδεία των γονέων σας που θα ενημερώνονται για να προσέρχονται να σας παραλάβουν.

Επίσης υπενθυμίζουμε την υποχρεωτική χρήση της μάσκας καθ’ όλη τη διάρκεια της παραμονής σας στο σχολείο.

Είμαστε βέβαιοι ότι και σε αυτή τη διαδικασία θα συνεχιστεί η άψογη συνεργασία όλων σας ώστε να έχουμε το καλύτερο δυνατόν αποτέλεσμα και την καλύτερη δυνατή οργάνωση με στόχο την ομαλή λειτουργία του σχολείου μας με την επιστροφή μας σ’ αυτό που τόσο επιθυμούμε όλοι.

Καλή αντάμωση τη Δευτέρα!!!!!